Bier-en-varkvleispastei | SARIE
Bier-en-varkvleispastei	deur Barbara Joubert
Met die seisoensverandering hierdie tyd van die jaar is enige pastei lekker.
1 kg varksteaks
30 – 40 ml koekmeel
4 ontbeende varklies-repe, in blokke gesny
2 selderystokke, in sowat 1cm skywe gesny
3 takkies vars tiemieblaartjies
Verhit oond tot 180 ºC. Sny steaks in blokke van sowat 2 cm. Sit koekmeel in plastieksak en voeg vleis by. Skud sak tot vleis goed bedek is met meel. Haal uit en skud oortollige meel af. Verhit olyfolie in kastrol. Braai vleis – nie alles gelyk nie – tot net bruin. Haal uit en hou eenkant. Braai varkliesrepe tot bruin, haal uit en hou eenkant. In dieselfde kastrol, braai uitjies, seldery, wortels en knoffel tot sag. Voeg vleis by en al die sappe wat uitgeloop het. Voeg bier, aftreksel, tiemie en lourierblare by. Geur met sout en peper. Maak toe met deksel en plaas in oond vir sowat 1½ uur tot vleis sag is. As die vloeistof te min raak, kan jy nog aftreksel byvoeg – ’n pastei moet ’n lekker sous hê. Haal uit en skep in pasteibak van sowat 30 x 15 cm en laat afkoel voor jy die deeg bo-op plaas. Sny vier lang stroke van sowat 3 cm breed uit die een vel blaardeeg. Plaas bo-op vulsel om die buitenste rand van die bak. Verf stroke met geklitste eier. Plaas die tweede vel blaardeeg bo-op. Verf met geklitste eier. Gebruik die orige deeg van die eerste vel om deeg bo-op te versier. Plaas in oond en bak vir sowat 40 – 45 minute tot deeg gaar, bros en goudbruin is.